રાજયમાં વિધાનસભાની ચૂંટણી જાહેર થવાની ઘડીઓ ગણાય રહી છે ત્યારે ભાજપે ગુજરાતમાં ગૌરવ યાત્રા થકી પ્રચાર માટે રાજસ્થાન, ઉત્ત્।રપ્રદેશ સહિતના જુદા જુદા રાજયોના મુખ્યપ્રધાનો અને કેન્દ્રીય પ્રધાનોને મેદાનમાં ઉતાર્યા છે. વડાપ્રધાન નરેન્દ્ર મોદી આગામી સપ્તાહે ગુજરાતની મુલાકાતે આવવાના છે ત્યારે ભાજપના નેતાઓને ચૂંટણી ટાણે ગુજરાત કેમ યાદ આવ્યું છે તેની યાદ અપાવવા કોંગ્રેસની આઈટી સેલે 'ગાંડા વિકાસની છેલ્લી દિવાળી'માં વ્યકત કર્યા છે. કોંગ્રેસના ઓલ ઈન્ડિયાના મીડિયા કો-ઓર્ડિનેટર રોહન ગુપ્તા આક્ષેપ કરતા કહે છે કે, કેન્દ્રમાં કોંગ્રેસની શાસન હતી ત્યારે ગુજરાત ભાજપે કેન્દ્રના અન્યાયની બૂમો પાડીને કોંગ્રેસને બદનામ કરી હતી અને અનેક ચૂંટણી વચનો આપ્યા હતા પરંતુ એ આજ સુધી કાગળ પર જ રહ્યા છે.